CELEX: 32014D0500
Language: el
Date: 2014-07-24 00:00:00
Title: 2014/500/ΚΕΠΠΑ: Απόφαση Atalanta/4/2014 της Επιτροπής Πολιτικής και Ασφάλειας, της 24ης Ιουλίου 2014 , σχετικά με τον διορισμό του διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/1/2014

26.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 222/14
            
         ΑΠΌΦΑΣΗ ATALANTA/4/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 24ης Ιουλίου 2014
   σχετικά με τον διορισμό του διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/1/2014
   
      (2014/500/ΚΕΠΠΑ)
   
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας («ΕΠΑ») εξουσιοδοτήθηκε από το Συμβούλιο να διορίσει τον διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («Διοικητής Δυνάμεων της ΕΕ»).
            
         
               (2)
            
            
               Στις 18 Μαρτίου 2014, η ΕΠΑ εξέδωσε την απόφαση Atalanta/1/2014 (2) με την οποία ο υποναύαρχος (LH) Jürgen zur MÜHLEN διορίστηκε διοικητής Δδνάμεων της ΕΕ.
            
         
               (3)
            
            
               Ο διοικητής επιχειρήσεων της ΕΕ πρότεινε τον διορισμό του υποναυάρχου Guido RANDO ως νέου διοικητή δυνάμεων της ΕΕ σε αντικατάσταση του υποναυάρχου (LH) Jürgen zur MÜHLEN.
            
         
               (4)
            
            
               Η Στρατιωτική Επιτροπή της ΕΕ υποστηρίζει την εν λόγω σύσταση.
            
         
               (5)
            
            
               Συνεπώς, η απόφαση Atalanta/1/2014 θα πρέπει να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος Guido RANDO διορίζεται από 6ης Αυγούστου 2014 διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).
   Άρθρο 2
   Η απόφαση Atalanta/1/2014 καταργείται.
   Άρθρο 3
   Η παρούσα απόφαση αρχίζει να ισχύει από τις 6 Αυγούστου 2014.
   
      Βρυξέλλες, 24 Ιουλίου 2014.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 301 της 12.11.2008, σ. 33.
   
      (2)  Απόφαση Atalanta/1/2014 της Επιτροπής Πολιτικής και Ασφάλειας, της 18ης Μαρτίου 2014, σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/3/2013 (ΕΕ L 85 της 21.3.2014, σ. 8).